ToekomsVenster: Om soos Christus 'n brugbouer te wees | Maroela Media
Lees: 2 Korintiërs 5:17-21:
"17Iemand wat aan Christus behoort, is 'n nuwe mens. Die oue is verby, die nuwe het gekom. 18Dit alles is die werk van God. Hy het ons deur Christus met Homself versoen en aan ons die bediening van die versoening toevertrou. 19Die boodskap van versoening bestaan daarin dat God deur Christus die wêreld met Homself versoen het en die mense hulle oortredinge nie toereken nie. Die boodskap van versoening het Hy aan ons toevertrou. 20Ons tree dus op as gesante van Christus, en dit is God wat deur ons 'n beroep op julle doen. Ons smeek julle namens Christus: Aanvaar die versoening met God wat Hy bewerk het! 21Christus was sonder sonde, maar God het Hom in ons plek as sondaar behandel sodat ons, deur ons eenheid met Christus, deur God vrygespreek kan wees."
O Here, maak ook van my 'n brugbouer; in my gesin, by die werk, sowel as in die breë samelewing, waar ek ook al kom.
Om vrede te kan uitstraal, moet 'n mens vrede in jou eie hart en in jou eie lewe hê. Neem een dag op sy eie: hoe kan ek vandag 'n brugbouer wees?
Die versoeningsboodskap hoef nie altyd met woorde gebring te word nie. Dikwels is gebare en dade – soos in Newbigin se verhaal – baie meer effektief. Wat sê dit vir jou ten opsigte van jou eggenoot, jou naaste familie en kollegas by die werk?